Document ID: 32002R2066

Kommissionens forordning (EF) nr. 2066/2002
af 21. november 2002
om tilføjelse til bilaget til forordning (EF) nr. 2400/96 om optagelse af visse betegnelser i det register over beskyttede oprindelsesbetegnelser og beskyttede geografiske betegnelser, der er fastsat i Rådets forordning (EØF) nr. 2081/92 om beskyttelse af geografiske betegnelser og oprindelsesbetegnelser for landbrugsprodukter og levnedsmidler ("Carne de Bovino Cruzado dos Lameiros do Barroso", "Pruneaux d'Agen - Pruneaux d'Agen mi-cuits", "Carciofo romanesco del Lazio", "Aktinidio Pierias", "Milo Kastorias" og "Welsh Beef")
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2081/92 af 14. juli 1992 om beskyttelse af geografiske betegnelser og oprindelsesbetegnelser for landbrugsprodukter og levnedsmidler(1), senest ændret ved Kommissionens forordning (EF) nr. 2796/2000(2), særlig artikel 6, stk. 3 og 4, og
ud fra følgende betragtninger:
(1) Portugal har i henhold til artikel 5 i forordning (EØF) nr. 2081/92 tilsendt Kommissionen en ansøgning om registrering af "Carne de Bovino Cruzado dos Lameiros do Barroso" som geografisk betegnelse, Frankrig har tilsendt Kommissionen en ansøgning om registrering af "Pruneaux d'Agen - Pruneaux d'Agen mi-cuits" som geografisk betegnelse, Italien har tilsendt Kommissionen en ansøgning om registrering af "Carciofo Romanesco del Lazio" som geografisk betegnelse, Grækenland har tilsendt Kommissionen to ansøgninger om registrering af "Aktinidio Pierias" og "Milo Kastorias" som geografiske betegnelser, og Det Forenede Kongerige har tilsendt Kommissionen en ansøgning om registrering af "Welsh Beef" som geografisk betegnelse.
(2) Det er, jf. artikel 6, stk. 1, i nævnte forordning, blevet konstateret, at ansøgningerne er i overensstemmelse med forordningen, og at de indeholder alle de oplysninger, der er nævnt i artikel 4 heri.
(3) Kommissionen har ikke i henhold til artikel 7 i forordning (EØF) nr. 2081/92 modtaget nogen indsigelser, efter at betegnelserne, som fremgår af bilaget til nærværende forordning, er blevet offentliggjort i De Europæiske Fællesskabers Tidende(3).
(4) Den ansøgende sammenslutning, tidligere kaldet "Welsh Beef Promotions", er imidlertid blevet erstattet af "Welsh Lamb and Beef Promotions Ltd".
(5) Betegnelserne er derfor berettiget til optagelse i registeret over beskyttede oprindelsesbetegnelser og beskyttede geografiske betegnelser og dermed også til EF-beskyttelse som beskyttet oprindelsesbetegnelse eller beskyttet geografisk betegnelse.
(6) Bilaget til denne forordning supplerer bilaget til Kommissionens forordning (EF) nr. 2400/96(4), senest ændret ved forordning (EF) nr. 1495/2002(5) -
UDSTEDT FØLGENDE FORORDNING:
Artikel 1
De betegnelser, der er anført i bilaget til nærværende forordning, tilføjes i bilaget til forordning (EF) nr. 2400/96, og betegnelserne optages i registeret over beskyttede oprindelsesbetegnelser og beskyttede geografiske betegnelser som beskyttede geografiske betegnelser (BGB), jf. artikel 6, stk. 3, i forordning (EØF) nr. 2081/92.
Artikel 2
Denne forordning træder i kraft på tyvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 21. november 2002.

Labels: 3
17
6